O ka tiisa ketane ka litsela tse peli: ka potlako le ka pele. Ho molemo ho otlolla tsela e ka pele. BONA ka leitlho la mogopolo mokaedi yo o nang le maitemogelo a ntse a lo bontsha motse o o kgatlhang thata e bile o le montle. Ke la ntlha wena le ba o tsamayang le bone lo bona motse ono, ka jalo, lo reetsa sengwe le sengwe se mokaedi wa lona a lo bolelelang sone. Ka dinako dingwe, wena le bajanala ba bangwe lo swegaswega pelo lo ipotsa gore dilo dingwe tse di mo motseng tse lo iseng lo di bone di ntse jang. Le fa go ntse jalo, fa lo botsa mokaedi wa lona ka dilo tseo, ga a lo bolelele sepe ka tsone go fitlha nako e e tshwanetseng e goroga, gantsi a dira jalo fa lo setse lo bona sengwe sa dilo tseo. Fa nako e ntse e ya, lo kgatlhiwa thata ke botlhale jwa gagwe ka gonne a lo bolelela se lo tshwanetseng go se itse ka nako e e tshwanetseng.